אופיר העברי

אופיר העברי (נולד ב-1964) הוא פילוסוף פוליטי והוגה דעות, המזוהה עם הזרם השמרני. מכהן כמשנה לנשיא מכון הרצל וכיושב ראש הוועד המנהל של היחדה למען הגולן. היה אחד מארבעת מייסדי מרכז שלם בירושלים והעורך הראשי הראשון של הרבעון "תכלת", שהוצא לאור על ידי מרכז שלם. בין תפקידיו הציבוריים, חבר המועצה להשכלה גבוהה והמועצה לארכאולוגיה שברשות העתיקות. ספרו הראשון, העוסק בהגותו של הפילוסוף האנגלי ג'ון סלדון יצא לאור בהוצאת אוניברסיטת קיימברידג' ב-2017.

== קורות חיים ==
במסגרת הבחירות לכנסת השתים עשרה, ב-1988, בהיותו בן 24 בלבד, היה במקום התשיעי ברשימת מפלגת מולדת בראשותו של רחבעם זאבי. המפלגה זכתה לשני מנדטים והוא לא נכנס לכנסת. בבחירות למועצת עיריית תל אביב-יפו ב-1989 עמד בראשות רשימת המפלגה. בין השנים 1990–1993 שימש כעורך חדשות החוץ בשבועון "העולם הזה", עד לסגירתו. סיים באוניברסיטת תל אביב תואר ראשון בהיסטוריה ב-1991 ותואר שני בשנת 1998. ב-2005 קיבל תואר דוקטור בהיסטוריה, מאוניברסיטת לונדון.

ב-1994 היה אחד מארבעת המייסדים של מרכז שלם, מכון מחקר יהודי-ציוני, הנחשב לשמרני. כעבור כשנתיים, ב-1996 ייסד יחד עם כמה מחבריו ממרכז שלם את כתב העת "תכלת" והיה העורך הראשי הראשון שלו. כמו כן, ערך את סדרת "ספריית לויתן - ספרי מופת בפילוסופיה", היוצאת בהוצאת שלם וכתב את המבוא לאחדים מהספרים שהוציאה, כמו "הדרך לשעבוד", "הדמוקרטיה באמריקה" ו"פטריארכיה".

בין השנים 2002–2012 כיהן כמנהלו האקדמי של מרכז שלם. הוא החליף בתפקיד זה את דניאל פוליסר, שמונה ב-2002 לנשיאו של מרכז שלם.

בשנת 2012 הקים עם יורם חזוני את המכון ללימודים מתקדמים במרכז שלם, שהפך בשנת 2013 למכון מחקר עצמאי בשם מכון הרצל, בו הוא מכהן כיום כמשנה לנשיא.

החל משנת 2017 משמש יושב ראש הוועד המנהל של היחדה למען הגולן, הפועלת לקידום ההכרה הבין-לאומית בריבונות ישראל ברמת הגולן, ולהסרה מסדר היום של האפשרות לנסיגה ישראלית מרמת הגולן.

== ועדות ותפקידים ציבוריים ==
בפברואר 2010 מונה העברי לאחד מארבעת חברי ועדת ההיגוי, בראשות מזכיר הממשלה צבי האוזר, בתוכנית להעצמת תשתיות המורשת הלאומית במשרד ראש הממשלה. חבר הוועד המנהל ומועצת ארגון "אם אשכחך" (Keep Jerusalem), בראשות אלוף (מיל.) עוזי דיין. החל מ-7 בדצמבר 2010 הוא מכהן כחבר המועצה לארכאולוגיה, שברשות העתיקות. באותה שנה גם מונה לחבר צוות המעקב אחר ביצוע התוכנית הלאומית להקמת מרכזי מצוינות במוסדות האקדמיים בישראל.

ב-25 בפברואר 2010 מונה לאחד מ-24 החברים במועצה להשכלה גבוהה ובפברואר 2012 מונה לתקופת כהונה שנייה. פועל כיום במסגרת המל"ג גם כחבר בוועדת המשנה למוסדות שאינם אוניברסיטאות ומקדם את השוואת זכויותיהן של המכללות לאלה של האוניברסיטאות.

== מאמריו (חלקי) ==
*אופיר העברי ויורם חזוני, [https://hashiloach.org.il/שמרנות-איננה-ליברליזם/ שמרנות איננה ליברליזם], באתר השילוח, 17 בדצמבר 2019
*
* 
* "נעשה ונשמע", בספר "מאמרים חדשים על הציונות", בעריכת מיכאל אורן, דוד חזוני ויורם חזוני (הוצאת שלם, דצמבר 2006), עמ' 72 - 98
* "[http://www.laisrael.net/PageDisplay.asp?Artnum=2129 משטר נשיאותי לישראל?]", 19 באוקטובר 2006, באתר LAISRAEL
* "[http://www.jewishagency.org/JewishAgency/Hebrew/Education/Special+Resources/Culture/Tkhelet/edit1.htm הישראלים הראשונים]", דצמבר 1998, באתר הסוכנות היהודית
* [http://tchelet.org.il/article.php?id=7 בראשית], תכלת 1, אוגוסט 1996

== לקריאה נוספת ==
* פרידריך האייק, הדרך לשעבוד, תרגום: אהרן אמיר, מבוא: אופיר העברי, הוצאת שלם (ספרית לויתן - ספרי מפת בפילוסופיה), 1998
* אלכסיס דה טוקוויל, הדמוקרטיה באמריקה, תרגום: אהרן אמיר, מבוא: אופיר העברי, הוצאת שלם (ספרית לויתן - ספרי מופת בפילוסופיה), 2008
* רוברט פילמר, פטריארכיה, תרגום: אהרן אמיר, מבוא: אופיר העברי, הוצאת שלם (ספרית לויתן - ספרי מפת בפילוסופיה), 2009

== קישורים חיצוניים ==

* [http://che.org.il/?people=דר-אופיר-העברי פרטים ביוגרפיים של ד"ר אופיר העברי], באתר המועצה להשכלה גבוהה
* [http://www.tchelet.org.il/authors.php?id=68 רשימת מאמריו של אופיר העברי, ב"תכלת"], באתר "תכלת ברשת"
* 
* [http://herzlinstitute.org/he/people/אופיר-העברי/ פרטים ביוגרפיים על תפקידו כמשנה לנשיא], קישור באתר מכון הרצל

== הערות שוליים ==

קטגוריה:עורכי עיתונים ישראלים
קטגוריה:פובליציסטים ישראלים
קטגוריה:סגל מרכז שלם
קטגוריה:סגל העולם הזה
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת לונדון
קטגוריה:חברי המועצה להשכלה גבוהה
קטגוריה:פעילי מפלגת מולדת
קטגוריה:ישראלים שנולדו ב-1964